Ranna-Lääne praostkond

**Ranna-Lääne praostkond** oli luteri kiriku  praostkond Eestis. 

Aastal 1921 ühines ta Maa-Lääne praostkonnaga Lääne praostkonnaks.

EELK Ranna-Lääne praostkonnas olid järgmised kogudused:
*Haapsalu Püha Johannese kogudus
*Hanila Pauluse kogudus
*Karuse Margareeta kogudus
*Lääne-Nigula Püha Nikolause kogudus
*Martna Püha Martini kogudus
*Ridala Püha Maarja Magdaleena kogudus
*Varbla Püha Urbanuse kogudus
## Ajalugu
1627. aastal nimetas Rootsi kuningas Gustav II Adolfi poolt Eestimaale kohalikku kirikuelu reformima saadetud Västeråsi piiskop Johannes Rudbeckius, Eestimaal ametisse Eestimaa Provintsiaalkonsistooriumile allunud maapiirkondade praostid: Harju, Järva, Viru, Maa-Lääne ja Ranna-Lääne praostkonda.

18. sajandi viimasel veerandil, pärast asehalduskorra kehtestamist (1784–1796) moodustati eraldi praostkonnad Eesti- (Põhja-Eestis igas kreisis, sh: Haapsalu 1. praostkond (Haapsalu, Noarootsi, Ridala, Lääne-Nigula, Martna kihelkond); Haapsalu 2. praostkond (Lihula koos Kirbla abikirikuga, Karuse, Hanila koos Varbla abikirikuga, Mihkli, Vigala kihelkond); Haapsalu 3. praostkond (Käina, Reigi, Pühalepa, Vormsi kihelkond).

1832. aasta 28. detsembri Uue evangeelse luteri kiriku seadusega moodustati Venemaa keisririigis konsistooriumiringkonnad, VELK Eestimaa konsistooriumiringkonnas olid Ranna-Lääne praostkonnas (saksa k.  *Propst-Sprengel Strand-Wieck, Präpositur Strand-Wieck*):
*Lääne-Nigula Püha Nikolause kogudus, Lääne-Nigula Püha Nikolause kirikus (*Pönal, St. Nicolai-Kirche*)
*Karuse Margareeta kogudus, Karuse kirikus (*Karusen*)
*Hanila Pauluse kogudus, Hanila Pauluse kirikus ja Varbla Urbanuse kogudus, Varbla kirikus (*Hannehl und Werpel*)
*Haapsalu Püha Johannese kogudus, Haapsalu Jaani kirikus ja Haapsalu Toomkirik/Haapsalu Toom-Niguliste kirik/ Haapsalu linnusekirikus (*Hapsal*)
*Martna Püha Martini kogudus Martna kirikus (*St. Martens*)
*Ridala Püha Maarja Magdaleena kogudus, Ridala kirikus (*Röthel*).

20. sajandi alguses olid Ranna-Lääne praostkonna kirikukihelkonnad Haapsalu kreisis Läänemaal: Karuse kihelkond, Hanila kihelkond, Haapsalu linna khk, Ridala kihelkond, Martna kihelkond, Nigula kihelkond.

## Ranna-Lääne praostid
*1627–1638, Martin Martini Winter, Ranna-Lääne praost
*1642–1647, Isaac Svenonis Hasselblatt, Ranna-Lääne praostkonna praost ja Noarootsi koguduse pastor
*1662–1667 Christian Wassermann, Ranna-Lääne praostkonna praost ja Haapsalu Püha Johannese koguduse pastor
*1667–1674, Johannes Polus, Ranna-Lääne praostkonna praost ja Haapsalu Püha Johannese koguduse ja  lossikiriku pastor
*–1691,  Joachim Sellius (surn. 1691), Ranna-Lääne praostkonna praost ja Haapsalu Püha Johannese koguduse pastor
*1692–1693, Justus Blanckenhagen, Ranna-Lääne praostkonna praost ja Johannese koguduse pastor Haapsalus
*1706–1710, Georg Schultz, Ranna-Lääne praost ja Ridala Püha Maarja Magdaleena koguduse pastor
*1716–1736, Andreas Melitz, Ranna-Lääne praostkonna praost ja Haapsalu Püha Johannese koguduse pastor
*1737–1750, Christian Anton Kettler, Ranna-Lääne praost ja  Varbla Püha Urbanuse koguduse pastor
*1768–1773, Kaspar Anton Kettler, Ranna-Lääne praost ja Karuse Margareeta koguduse pastor
* 1774–1784, Jonas Laurentii Carlblom, Ranna-Lääne praost
*1830/1840–1853, Diedrich Gustav Püschell (1788–1853), Ranna-Lääne praost, 1809–1853 Varbla  ja ka Hanila  pastor
* 1853–1866, Theodor Benedict Frese, Ranna-Lääne praost ja Lääne-Nigula Püha Nikolause koguduse pastor
* 1866–1871, Aleksander Ferdinand Leopold Hörschelmann, Ranna-Lääne praost ja Martna, Ridala koguduse pastor
*1871–1887,  Leopold Bernhard Wilhelm Rinne, Ranna-Lääne praost ja Hanila ja Varbla koguduse pastor
*1890–1914, Immanuel Rinne, Ranna-Lääne praost ja Karuse Margareeta koguduse pastor
*1914–1921, Gustav Albert Haller, Ranna-Lääne praost ja  Martna Püha Martini koguduse kirikuõpetaja
Vt. Ranna-Lääne praostid

## Viited

## Kirjandus
* Eduard Paucker, Ehstlands Kirchen und Prediger seit 1848: Im Anschlusz an "Ehstlands Geistlichkeit von H. R. Paucker", Reval 1885, seite 5